Chaufførerne på ni af busselskabet Arrivas regionale NT-ruter nedlægger nu også arbejdet. De strejker i sympati med Arrivas bybuschauffører i Hjørring

Chaufførerne på NT?s regionale ruter 71, 78, 203, 208, 209, 210, 212, 222, 740 har for kort tid siden besluttet, at de nedlægger arbejdet. Det sker i sympati med bybuschaufførernes strejke i Hjørring. Det oplyser fællestillidsmand Mette Erika Niss til TV2/NORD. Bybuschaufførerne strejker fordi de - mod sædvane - ikke har fået udbetalt en bonus på omkring 4.000 kroner med december-lønnen. En bonus som udbetales, blandt andet hvis busserne kører til tiden og er ordentlig rengjorte.